Vita:Gerentsér László

message: Már régen terveztem a szócikk megírását. Arlow Gusztáv könyve (1902) mellett az ő Modern kardvívása az egyik leghasználhatóbb kardvívó szakkönyv.  -Ulrich von Lichtenstein vita 2015. január 16., 08:18 (CET)
thread_title:  73 éve hunyt el 

message: „...Kedves kötelességemnek tartom, hogy hálás köszönetemet fejezzem ki Gerevich Aladár nagyrabecsült barátomnak, továbbá dr. Bay Béla és Palócz Endre kedves tanítványaimnak, hogy szívesek voltak az ábrákul szolgáló rajzoknál közreműködni.” - Ulrich von Lichtenstein vita 2015. január 16., 08:24 (CET)
thread_title:  ''Modern kardvívás'' (1944) 

message: „A BEAC vívószakosztálya a mi időkben egyedülálló és megismételhetetlen jelenség volt! Együtt vívtunk bíztatás, rábeszélés, noszogatás nélkül, minden szabad időnkben - délutánonként - s hol volt akkor még edzőtábor, túralehetőség, kalóriapénz, sajtó-publicitás és sok minden más. Szerettünk vívni, szerettük a klubunkat... egy visszahozhatatlanul elsüllyedt világot, ami már sehol sem létezik és nem jöhet többé vissza. És hogy értettük egymást, gesztusból, mozdulatból, egy szemvillanás elég volt - nem kellett beszéd.” Zöld Ferenc, Magyar Élet 1981. szeptember 12. (Nedeczky könyve idézi)- Ulrich von Lichtenstein vita 2015. március 28., 06:48 (CET)
thread_title:  Zöld Ferenc 

message: Pázmány Péter emlékverseny, a BEAC házibajnoksága. Balatonszemes, 1937.
Egymás mellett állnak Posta Péter, Nedeczky László, Zöld Ferenc, Rajczy Imre, Gerentsér László egyetemi fővívómester, Bay Béla, Élthes Csaba, Molnár Ferenc, Bartos Tibor.
A Nedeczky László könyvben található.
- Ulrich von Lichtenstein vita 2015. március 28., 06:54 (CET)
thread_title:  BEAC kép (1937) 

message: „Repetzky kardja szinte áttörhetetlen páncélként övezte védés közben testét.” (A modern kardvívás, 191. o.)Ulrich von Lichtenstein vita 2015. november 20., 18:52 (CET)
thread_title:  Repeczky László 

message: „A Torna- És Vívó Egylettel kötött szerződés felmondása után a kolozsvári iskolák egyénileg kerestek megoldást a testnevelés biztosítására. A legjobb helyzetben a Katolikus Főgimnázium állt, ahol volt tornaterem, így Gspann Károlyt felkérték az 1896/97-es tanévre is. Az 1897/98-as tanévtől az iskola elöljárósága a Ferenc József Tudományegyetem torna- és vívómesterét, Vermes Lajost kérte fel az oktatásra. A tornatanár helyzetét könnyítette, hogy a két intézmény egy utcában, egymással szemben volt. Vermes az 1903/04-es tanévig tanított az intézetben. Ezután az egyetem új vívómesterét, dr. Gerentsér Lászlót kérték fel, aki az 1906/07-es tanévig vállalta az oktatást.” (Killyéni András-Péter: Kolozsvár sport-kultúrtörténete Trianon előtt (1868-1920). Doktori értekezés, Bp., 2011)Ulrich von Lichtenstein vita 2015. november 27., 08:53 (CET)
thread_title:  Kolozsvári tornatanár 

message: „Egész tarsadalmunk hibája az, hogy nem tud az egészségnek és higiéniának megfelelő módon élni és táplálkozni... A sportéleten kívül álló egyénekhez nem is szólok, mert őket felvilágosítani alig lehet, amíg úgy gondolkoznak, hogy a sok zsíros ételtől, túlbő táplálkozástól és az »emésztést előmozdító« alkoholtól felpuffadt testük és a pirosságtól majd kicsattanó arcuk nem az egészség jele, hanem épen ennek az ellenkezője... Gyakran láttam vívóbajnokokat, akik versenyük közben kifutottak az öltözőbe, hogy dohányzó szenvedélyüknek eleget tegyenek.” [Gerentsér László: Atletika (1911), 6-7. o.]Ulrich von Lichtenstein vita 2015. december 6., 09:05 (CET)
thread_title:  Intelem 

message: Kissé problémásnak tartok 2 kategóriát.
Magyar olimpikonok:
„Ez a kategória az olimpiai játékokon Magyarország színeiben versenyzett sportolókat listázza.”
Gerentsér csak edzőként vett részt a 1908-as és 1912-es olimpián. Vélemény?
Magyar vívók:
Itt az ember általában olyan sportolókra gondol, akik versenyeken vettek (vagy vesznek) részt. Gerentsér nem versenyzett, csak oktatta a vívást. Viszont az is lattam, hogy Chappon is szerepel ebben a kategóriában (az ő idejében még nem nagyon voltak versenyek, csak vívásbemutatók, illetve kihívásos mérkőzések); Friedrich (dettó); Keresztessy József. Szóval, úgy voltam vele, hogy határeset, tehát maradjon.
Ulrich von Lichtenstein vita 2015. december 12., 16:22 (CET)
thread_title:  Kategóriák 

message: Kép Az olympiai atléták trénere cikkből - Gerentsér 1908-ban.-- Ulrich von Lichtenstein vita 2016. június 24., 17:36 (CEST)
thread_title:  Kép (1908) 

message: Gerentsér 1911-es könyvének tartalomjegyzékében szándékosan hagytam meg az eredeti helyesírást. Akkor még mértföldet írtak.
 -- Ulrich von Lichtenstein vita 2017. január 21., 14:11 (CET)
thread_title:  Mér'''t'''föld 

message: Egy cikk a Színházi Élet c. lapból (1927?).
A hét hőse: Rákossy Gyula, aki egy táborba egyesítette a vívómestereket...
„A magyar vívómesterek eddig két egyesületben csoportosultak. A két egyesület 20 év óta áldatlan küzdelmet folytatott egymás ellen, aminek a magyar vívósport éppen nem látta hasznát. Rákossy Gyula vívómesteré az érdem, hogy tekintélyének latbavetésével a két egyesület összeforradását szívós és fárasztó munkával, az elmúlt napokban kiharcolta.”
„...a közóhaj az új egyesület vezetését a legidősebb, aktív, önálló vívómesterre kívánta bízni.”
 -- Ulrich von Lichtenstein vita 2017. június 29., 15:45 (CEST)
thread_title:  Rákossy 

message: Kuncz a kolozsvári egyetemi évei alatt volt Gerentsér tanítványa. 1907-ben végzett, Gerentsér is ekkor ment Pestre. 1904-ben egy vívómatinée keretében bemutatózott: Kuncz Ödön és Péterfi Tibor kardmérkőzése. (Sport-Világ, 1904) -- Ulrich von Lichtenstein vita 2019. június 3., 15:08 (CEST)
thread_title:  Kuncz Ödön 

message: „Halász István vívómester meghalt. A magyar vivómesterek gárdájának nagy jövőre hivatott tagja, Halász István három hónapos betegség után szerdán este meghalt. Három esztendő óta működött Gerentsér László dr. egyetemi vivómester mellett s mint az egyetemi vivők egyik oktatója rövid mesteri pályafutása alatt is maradandó érdemeket szerzett a vívás tanítás terén. Szeretetre méltó egyéniségével párosult szaktudása és példás szorgalma egy fényes mesteri pályának volt az Ígérete, a sors keze azonban időnek előtte derékba törte karrierjét. Halász István halála nagy vesztesége a magyar vívósportnak, de a legfájóbb a vesztesége Gerentsér mesternek, aki mellől egyik legjobb és leghűségesebb tanítványát döntötte ki a halál. A háborút követő években Halász István legjobb vívója volt a BEAC-nak s több szép győzelem mellett kivívta a főiskolai tőrbajnokságot is. Holnap, pénteken délután 4 órakor lesz a temetése a kerepesi temető halottasházából.” Budapesti Hírlap, 1929. június 7. 
„Halász István, a BEAC vívóbajnoka meghalt. A háború utáni esztendők egyik legkitűnőbb, legnagyobb tehetségű főiskolai vívója volt Halász István. Néhai Halász Zsigának, a nagyhírű főigazgató-vívómestemek volt a fia, aki a korán elhunyt ifjabb Halász Zsigának, a főiskolai vívóbajnoknak örökébe lépett és őrizte a család hagyományait, öregbítette annak a vívósportban szerzett hírét-nevét. Halász István Gerencsér dr. keze alatt fejlődött és éveken át a BEAC egyik legsikeresebb vívója volt, aki a főiskolai bajnoki címet is elnyerte. Az utóbbi időkben mesterének. Gerencsér dr.-nak oldala mellett működött és a vívómesteri pályát választotta, hogy atyja örökébe lépjen. A fiatal, harminc éves embert azonban tüdőbaj támadta meg, mely nagyon rövid idő alatt végzett vele. Az Uj Szent János-kórházban ápolták, de segíteni már nem lehetett rajta. Szerdán este elragadta a halál. Temetése ma délután 4 órakor lesz a Kerepesiül temető halottasházábó.” Nemzeti Sport, 1929. június 7.
 -- Ulrich von Lichtenstein vita 2020. március 29., 14:22 (CEST)
thread_title:  Halász István 

message: Díjkiosztó záróünnepély a BEAC-ban: 
1931: Bogen Erna, ??, ??, Bay Béla, ??, Gerentsér László.
-- Ulrich von Lichtenstein vita 2020. május 21., 15:44 (CEST)
thread_title:  Bogen Erna 

message: A Vívás mint harcművészet c. topikban: , , ,
. Ulrich von Lichtenstein vita 2021. január 15., 09:22 (CET)
thread_title:  Számos új fénykép 

message: „...a Központi Egyetem egy sötét, udvari, földszintes, rozoga padlóval fedett tanterme szolgált, amelynek rettenetes poros, rosszul világított, szénsavdus levegőjében kellett évekig tanítanom naponta 4—5 órát, embertelen nehéz munkát végezve, havi 200 korona díjért. Ilyen hygienikus berendezés mellett nem csoda, hogy az ifjúság nem özönlött a sportklubjába. Én látva a szomorú állapotokat, az egyetemi tanácsnak, de főleg, a tanárelnöknek teljes indelenciáját, - a fővároshoz menekültem és a BEAC-ban csak a vivás tanítását vállaltam magamra.” (Testnevelés, 1918/2)
„Dr. GERENTSÉR LÁSZLÓ egyetemi vívómester részére a Miniszter úr az 1914-15. tanévre szólólag 1000 K tiszteletdíjat engedélyezett.” Ulrich von Lichtenstein vita 2021. január 18., 20:25 (CET)
replies: text: Szia! A szénsavdtis eredetileg mi lehetett? Szénsavas, szénsavdús...? Voxfax vita 2022. január 12., 18:53 (CET)
replies: text: :Szia! Szénsavdús. Javítottam, megtartva az eredeti helyesírást. -- Ulrich von Lichtenstein vita 2022. január 12., 19:38 (CET)
thread_title:  Fizetése 

message: A szegedi főgimnázium épületében jelenleg az egyetem Természettudományi és Informatikai Kara található.  Ulrich von Lichtenstein vita 2021. január 20., 09:51 (CET)
thread_title:  Főgimnázium 

message: „Az iskolai atlétikát Nevelő atlétika címmel elsőnek, 1916-ban, a Testnevelési "Útmutatóban [64] Dr. Gerentsér László tárgyalta, ami jelentősen hozzájárult, hogy a többi sportág és sportjáték is az iskolai testnevelésben szerephez jusson. A reformjavaslatban az atlétika értékeléséről olvassuk: „Az atlétikai gyakorlatok változatosak, tetszetősek és üdítőek; a legnagyobb előnyük az, hogy elsősorban a szívet és a tüdőt teszik egészségessé és fejletté. De különösen nagy fontosságú az atlétikában az, hogy csak úgy lehet benne érvényesülni, ha az ifjú rendszeres és komoly munkát folytat." Ezekhez a gondolatokhoz nem kell magyarázó szó. Kár, hogy az atlétika ilyen értékelése napjainkban háttérbe szorul és iskolai testnevelésünkben veszít jelentőségéből.” 
-- Ulrich von Lichtenstein vita 2023. március 25., 14:00 (CET)
thread_title:  Nevelő atlétika (1916) 

message: Per pillanat nem tudjuk, hogy pontosan mikor tér haza a frontszolgálat után. Annyi biztos, fővárosi testnevelési igazgatóként aláírt egy játszótérrel kapcsolatos előterjesztést 1915. július 13-án, ami 3 nappal később jelent meg a Fővárosi Közlönyben. -- Ulrich von Lichtenstein vita 2023. március 29., 11:20 (CEST)
thread_title:  Frontszolgálat 

message: Az egyesület megalakulásáról 1908. december 5-én olvashatunk. Az évekkel korábban alapított Magyar Vívómesterek Egyesülete (MVE) november 30-án adott ki egy (elítélő) nyilatkozatot, hogy micsoda dolog a HVE-alapítók közül Izecseszkul nem is vívómester, az egész csak Fodor Károly újabb üzleti vállalkozás :-D stb. Az MVE nyilatkozat aláírói: Arlow, Rákossy Cyula, cav. Santelli Italo, Tóth Ferencz, Halász Zsiga, Horváth Sándor, Toricelli Angelo, Vizy Károly -- Ulrich von Lichtenstein vita 2023. április 8., 11:05 (CEST)
thread_title:  Hivatásos Vívók Egyesülete 

message: A Vívó-Híradó 1975/12. száma írja: „A Nemzeti Sportban lát napvilágot »A vívás és a vívómesterség rövid históriája« című kis értekezése 1928-ban.” (7. o.) A cikk nincs aláírva, de szinte biztos, hogy ezt is Klell Kálmán jegyzi. A vívástörténeti tanulmány tényleg 1928-ban jelent meg könyvként (Az írógéppel elkészített tanulmányt a TECHNIKA Kő- és Könyvnyomda Kiadóvállalat Rt. sokszorosította,  a könyv pontosan példányszáma nem ismert), de annak nem találtam nyomát, hogy a Nemzeti Sportban is publikálták volna. (Az ADT nyomát sem találja, pedig úgy tűnik, megvan a NS összes 1928-as száma.) -- Ulrich von Lichtenstein vita 2023. április 9., 11:51 (CEST)
thread_title:  1928 

message: Kovács Sándor előadása a cigányprímásról (2020):  -- Ulrich von Lichtenstein vita 2024. február 1., 08:52 (CET)
thread_title:  A Pongrácz család